
R E F E R A T   D E   A P R O B A R  E
privind repartizarea locuinţei  nr. 58, etaj IV din Blocul 105 G, situat în 
 municipiul Brad,  strada Adrian Păunescu, nr. 2,  judeţul Hunedoara 


	Locuința nr. 58, etaj IV din Blocul 105 G, situat în municipiul Brad, strada Adrian Păunescu, nr. 2,  judeţul Hunedoara  a fost deținută cu chirie de către  domnul Iuga Marin Voicu.
	În luna octombrie 2019 chiriașul și soția acestuia au părăsit locuința, acumulând datorii la plata chiriei și a utilităților. Aceștia au fost acționați în instanță.
	Prin Sentința civilă nr. 308/2021 pronunțată la data de 07.06.2021 Judecătoria Brad a obligat pârâții la plata chiriei datorată și a penalităților de întârziere la plata chiriei și a dispus evacuarea acestora din imobil.
Astfel, în data de 19 august 2021 locuința a fost evacuată și sigilată de către o comisie formată din agenți ai Poliției Locale Brad și funcționari din cadrul Biroului Administrarea Domeniului Public și Privat din aparatul de specialitate al Primarului Municipiului Brad.
	Menționez că locuința este compusă dintr-o cameră, un hol și o baie, având o suprafață totală de 11,00 mp.
	În contextul celor de mai sus am inițiat prezentul proiect de hotărâre prin care am propus repartizarea locuinţei nr. 58, etaj IV din Blocul 105 G, situat în municipiul Brad, strada Adrian Păunescu, nr. 2, judeţul Hunedoara și – l  supun plenului Consiliului Local al Municipiului Brad spre dezbatere în forma prezentată.
Întrucât în evidențele Biroului Administrarea Domeniului Public și Privat din cadrul aparatului de specialitate al Primarului Municipiului Brad există mai multe cereri depuse la Primăria Municipiului Brad pentru repartizarea unei locuinţe, las la latitudinea Comisiei sociale din cadrul Consiliului Local al Municipiului Brad  să facă propuneri în acest sens.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

